דליה בודינגר

דליה בודינגר היא מפיקת טלוויזיה ישראלית וסמנכ"לית תקשורת בחברת אלביט מערכות. לשעבר דוברת חברת החשמל לישראל.

ביוגרפיה
בודינגר החלה את הקריירה התקשורתית שלה בדובר צה"ל. בין השנים 1990–1993 הייתה בודינגר העורכת הראשית של החדשות בכבלים. ב-1993 נמנתה בודינגר על מקימי חברת החדשות של ערוץ 2 ושימשה עד 2003 בתפקיד מפיקה ראשית.

כעשור מאוחר יותר, הקימה את חברת החדשות של ערוץ 10 עם רם לנדס. במקביל עבדה בודינגר באותה תקופה בחברת נוגה תקשורת. שימשה מנכ"ל קודה תקשורת, חברת ההפקה שמאחורי "מחוברות", "מחוברים" ו"ילדי ראש הממשלה", והפיקה בנוסף את מהדורות החדשות האזוריות עבור הוט ו"יס".

את ניסיונה בתחום הדוברות וההסברה צברה בודינגר בתקופה בה שימשה מנהלת פרויקטים ברשות לפיתוח הגליל של המשרד לפיתוח הנגב והגליל.

בשנים 2012–2022 כיהנה כדוברת חברת החשמל לישראל ומנהלת אגף תקשורת ודוברות. במסגרת תפקידה הייתה אחראית על תחום ההסברה, הדוברות ויחסי הציבור, ניהול מערך הרשתות החברתיות ואתר האינטרנט של החברה וניהול מערך התקשורת הפנים ארגונית לעובדי החברה וגמלאיה. בנובמבר 2022 מונתה לסמנכ"לית תקשורת בחברת אלביט מערכות. היא מרצה בקורס מיתוג מעסיק באיגוד השיווק הישראלי.

בן זוגה הוא חבר הכנסת לשעבר צבי האוזר.

קישורים חיצוניים

הערות שוליים

מפיקות טלוויזיה ישראליות
מפיקי טלוויזיה ישראלים
סגל חברת החדשות
דוברות ישראליות
דוברים ישראלים
חיילות דובר צה"ל
חיילי דובר צה"ל
ישראליות שנולדו במאה ה-20
ישראלים שנולדו במאה ה-20